text: Сисиньо се завръща за Лудогорец, проблеми за Текпетей - struma - Онлайн вестник
  Треньорът на Лудогорец Станислав Генчев ще може да разчита на десния си защитник Сисиньо за двубоя срещу Цървена звезда в Лига Европа. Бразилецът с български паспорт напусна принудително терена срещу ЦСКА 1948, но вече е добре и ще пътува с отбора за Белград.
  Все още не е ясно дали бранителят ще бъде в състояние да започне като титуляр. Лошата новина за разградчани обаче е състоянието на Бърнард Текпетей. Има притеснения, че бившият играч на Шалке 04 има проблеми със странична връзка на коляното, заради което той няма да играе поне до края на годината.
  Под въпрос все още е Алекс Сантана. Бразилският халф се контузи при победата над Берое с 2:0 на 31 октомври. Жозуе Са също е с травма, а за дълго време отсъстват Антон Недялков и Вандерсон.